Nr. 8908 din 17.11.2014

Către.

Comuna Cosna, jud. Suceava

DECIZIA

PRIVIND ETAPA DE INCADRARE A PLANULUI

pentru **Planul Urbanistic Zonal – lotizare teren in vederea concesionarii pentru construirea de locuinte** in satul Cosna, jud. Suceava

**Având in vedere:**

- Hotărârea Guvernului nr.1000/2012 privind reorganizarea si funcţionarea Agenţiei Naţionale pentru Protecţia Mediului si a instituţiilor publice aflate in subordinea acesteia, a Legii nr.265 din 29.06.2006 care aproba O.U.G. nr.195/2005 privind Protecţia Mediului, cu modificările si completările ulterioare

- Hotărârea Guvernului nr. 1076/2004 privind stabilirea procedurii de realizare a evaluării de mediu pentru planuri şi programe

- Notificarea adresata de Comuna Cosna, jud. Suceava înregistrata la APM Suceava la nr. 8908 din 20.10.2014

- concluziile consultării Colectivului Special Constituit in cadrul şedinţei din data de 14.11.2014

**Agenţia pentru Protecţia Mediului Suceava stabileşte:**

**Planul Urbanistic Zonal - lotizare teren in vederea concesionarii pentru construirea de locuinte in satul Cosna**, jud. Suceava**, nu necesita evaluare de mediu, urmând sa fie supus procedurii de adoptare fără aviz de mediu.**

**Documentaţia tehnica se aproba cu următoarele condiţii:**

Prezenta decizie se va publica in mass-media locala. După 10 zile de la publicarea in mass-media, daca nu sunt contestaţii, se va emite decizia finala.

**Prezentul act nu constituie act administrativ al APM Suceava, si nu poate fi folosit pentru aprobarea PUZ in şedinţa Consiliului Local**

**Caracteristicile si localizarea proiectului**

PUZ are ca obiect schimbarea de destinatie a unei zone de teren, proprietate domeniu privat al comunei, in suprafata de 23200 mp, din extravilanul com. Cosna, in vederea construirii unei locuinte cu anexele si amenajarile aferente si introducerea in intravilan a suprafetei de teren ocupat de acestea

Potrivit PUG al comunei Cosna, parcela studiata este situata în extravilan, in apropierea sediului Primariei. Folosinta actuala a parcelei este teren - faneata.

Se propune a se realiza19 parcele pentru constructia de locuinte cu regim mic de inaltime cu anexele si amenajarile aferente. Accesul auto si pietonal pe parcela este asigurat din drumul de exploatare ce margineste parcela spre nord-est.

**Motivele care au stat la baza deciziei sunt următoarele:**

**1. Caracteristicile planurilor şi programelor cu privire, în special, la:**

a) **gradul în care planul sau programul creează un cadru pentru proiecte şi alte activităţi**

**viitoare fie în ceea ce priveşte amplasamentul, natura, mărimea şi condiţiile de funcţionare, fie**

**în privinţa alocării resurselor;**

P.U.Z. urmăreşte organizarea arhitectural-urbanistică a zonei şi stabileşte zonele construibile, regimul de înălţime, condiţiile de aliniere, indicatorii urbanistici, bilanţul teritorial, organizarea circulaţiei carosabile şi pietonale, dezvoltarea infrastructurii tehnico-edilitare şi se vor preciza permisiunile şi restricţiile impuse prin regulamentul local de urbanism.

 Pentru noua zona se propun următorii indici de ocupare a terenului pentru fiecare parcela construibila : P.O.T. = 30 %, C.U.T. = 1

b) **gradul în care planul sau programul influenţează alte planuri şi programe, inclusiv pe cele în care se integrează sau care derivă din ele;**

c) **relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile;**

 - Alimentare cu apa: În zona există sistem centralizat de alimentare cu apă. Alimentarea cu apă se va realiza prin extinderea acesteia. Se vor respecta normativele in vigoare pentru proiectarea si execuţia acestora

 - Canalizarea: Situaţia existenta -In vecinătatea obiectivului proiectat nu există un sistem unitar de colectare si evacuare a apelor uzate menajere provenite de la obiectivele din zonele apropiate. Situaţia propusa - Se va executa un sistem local de canalizare cu deversare intr-un bazin vidanjabil pentru stocare temporară. Apele pluviale de pe amplasament vor fi direcţionate prin şanţuri si rigole către canalul colector, adiacent drumului. Se vor respecta normativele in vigoare pentru proiectarea si execuţia acestora.

- Accesul auto şi pietonal la parcela este asigurat de drumul de exploatare existent ce urmeaza a fi largit. Se propune reabilitarea drumului existent, prin refacerea platformei carosabile la 3,50 m, cu prevederea de supralargiri de depasire si suprafata de manevra pentru intoarcere, asigurandu-se accesul autospecialelor de interventie. Se va asigura scurgerea apelor pluviale prin rigole.

Se va asigura acces auto la bazinul vidanjabil si la platforma prevăzuta pentru amplasarea euro-pubelelor în vederea colectării selective a gunoiului menajer;

Toate drumurile propuse (după caz) vor fi asfaltate si vor asigura accese pentru intervenţii in caz de incendiu. Parcarea autoturismelor se va asigura in perimetrul parcelei.

- Zonificarea funcţionala prevede ca restul spaţiului neocupat de construcţii sa fie amenajat ca spaţiu verde. Se vor prevedea zone de gazon plantate si cu arbuşti ornamentali. Se va avea o deosebita atenţie la întreţinerea spatiilor plantate, recomandându-se (după caz) protejarea arborilor existenţi si alegerea unor soluţii arhitecturale care sa integreze vegetaţia si sa evite pe cat posibil defrişările nejustificate.

- Gospodărie comunala: Depozitarea, sortarea si colectarea deşeurilor menajere se va face in sistem individual. Se va prevedea o platforma gospodăreasca betonata, cu europubele închise etanş ce vor fi preluate periodic de firma specializata de salubritate conform contractului individual.

d) **problemele de mediu relevante pentru plan sau program;** nu este cazul

e) **relevanţa planului sau programului pentru implementarea legislaţiei naţionale şi comunitare de mediu (de exemplu, planurile şi programele legate de gospodărirea deşeurilor sau de gospodărirea apelor).**

2. **Caracteristicile efectelor şi ale zonei posibil a fi afectate cu privire, în special, la:**

a) **probabilitatea, durata, frecvenţa şi reversibilitatea efectelor;**

- prin masurile luate nu apar efecte remanente asupra mediului

b) **natura cumulativă a efectelor;** - nu este cazul

c) **natura transfrontieră a efectelor; -** nu este cazul

d) **riscul pentru sănătatea umană sau pentru mediu (de exemplu, datorită accidentelor);**

e) **mărimea şi spaţialitatea efectelor (zona geografică şi mărimea populaţiei potenţial afectate);**

- este redus pe perioada execuţiei lucrărilor

f) **valoarea şi vulnerabilitatea arealului posibil a fi afectat, date de:**

**- caracteristicile naturale speciale sau patrimoniul cultural;** - nu este cazul

**- depăşirea standardelor sau a valorilor limită de calitate a mediului;** - nu este cazul

**- folosirea terenului în mod intensiv;** - nu este cazul

g) **efectele asupra zonelor sau peisajelor care au un statut de protejare recunoscut pe plan naţional, comunitar sau internaţional.** În urma verificării coordonatelor STEREO 1970 s-a constatat că amplasamentul nu se suprapune peste arii naturale protejate/situri Natura 2000

Consultarea publicului

In urma publicării in ziarul „Crai Nou” a anunţurilor publice privind prima versiune a PUZ - uluiin zilele de 21.10.2014 si 25.10.2014, până la luarea deciziei de încadrare nu au fost semnalate observaţii din partea publicului.

Observaţiile publicului privind decizia etapei de încadrare se primesc zilnic la APM Suceava până la data de 28.11.2014

**DIRECTOR EXECUTIV**

**Ing. Vasile Oşean**

 **ŞEF SERVICIU ÎNTOCMIT**

**Avize, Acorduri, Autorizaţii**

 **ing. Constantin Burciu Ing. Victor Gradinaru**